Ballaad
Ballaad on kirjanduses üks luulevormidest, lüroeepilise sisuga jutustavat laadi mitmestroofiline luuleteos. Peamiselt põhineb legendidel või rahvajuttudel, mille tegelased võivad olla kangelaslikud. Eesti tuntumad ballaadiautorid on Jaan Bergmann, Jakob Tamm, Karl Eduard Sööt, Ernst Enno, Hendrik Adamson, Villem Ridala, Henrik Visnapuu, Mart Raud, Aleksander Suuman, Lehte Hainsalu. Kõrgtaseme saavutas eesti ballaadilooming Marie Underi ballaadide kogumikus "Õnnevarjutus" (1929, kordustrükid 1940, 2000 ja 2003).